<classify> Uvumi kuhusu hatma ya Ole Gunnar Solskjaer katika klabu ya Man United umekuwa ukitawala vichwa vya habari baada ya klabu hiyo kulazwa 2-0 na klabu ya Burnley katika uwanja wa Old Traffordf. , Iwapo watapoteza katika mechi ya FA siku ya Jumapili watakuwa wameshindwa katika mechi tatu mfululizo kwa mara ya kwanza msimu huu., Solskjaer ataendelea kuwa mkufunzi katika mechi hiyo - ambayo ni ya raundi ya nne dhidi ya Tranmere, na BBCSport inaelewa kwamba United bado inaendelea kumuunga mkono kocha wake., Lakini kwa mara nyegine tena klabu hiyo inakabiliwa na ukosoaji mkubwa, baada ya usiku ambao mashabiki wa klabu hiyo waliwazomea wachezaji mbali na mmiliki wa klabu hiyo naibu mwenyekiti Ed Woodward kutokana na matokeo mabaya na ukosefu wa usajili wa wachezaji wapya mwezi huu. Solskjaer alitarajiwa kuhutubia vyombo vya habari., Je unaweza kuwa mkutano wake wa mwisho Old Trafford?, Ukweli ni kwamba,huku wakiwa 3-1 kufuatia kuondolewa katika awamu ya nusu fainali na klabu ya Man City katika kombe la ligi, kombe la FA na lile la Yuropa ndio yaliosalia kwa United kujishindia kombe msimu huu. , United itaanza wakipigiwa upatu kuibuka mshindi dhidi ya Tranmere, lakini kuna hatari. , Mbali na beki wa kati Victor Lindelof, ambaye alikosa mechi dhidi ya Burnley kutokana na ugonjwa, Solskjaer atatumia kikosi kilekile ambacho kilishindwa kufurukuta siku ya Jumatano usiku. , Ni wiki tano pekee tangu Watford kujipatia ushindi wake wa kwanza katika ligi ya Premia dhidi ya United. wamepoteza mara moja katika mechi saba. , Iwapo watashindwa na Tranmere itakuwa pigo kubwa kwa klabu hiyo ambayo imepoteza nyumbani mara tatu mfululizo mwaka huu dhidi ya Leicester na Ipswich., Huenda mashabiki wa klabu hiyo wasiwazome tena wachezaji wakati wa mechi ya kombe hilo lakini nyimbo zilizoimbwa dhidi ya familia ya Glazer na Woodward zinaweza kurudiwa tena., Huku maoni kuhusu ukufunzi wa Solskjaer yakitoa hisia tofauti idadi kubwa ya mashabiki inaamini kwamba matatizo ya klabu hiyo yanatoka mbali., Wamekasirishwa na mchanganyiko wa kile kinachodaiwa kuwa ukosefu wa uwekezaji , kiwango kikubwa cha fedha kutoka katika klabu hiyo kupitia faida za hisa, malipo na usajili mbaya. , Hivyobasi wanailaumu familia ya Glazer ambayo iliinunua klabu hiyo katika hali yenye utata 2005., Kuna kutoaminiana miongoni mwa mashabiki wa United kuhusu jukumu la Ed Woodward analochukua katika usajili wa wachezaji. Kushindwa kwa klabu hiyo kusajili mkurugenzi mpya wa soka,swala ambalo klabu hiyo inasema imeliangazia miezi 18 iliopita limewasilishwa mbele yake. , Woodward hakuwepo Old Trafford siku ya Jumatano lakini huenda hatafurahia ukoasoaji unaomkabili licha ya kuajiri afisa wa uhusiano mwema kuimarisha jinsia klabu hiyo inavyotazamwa kutoka nje.  <topic>: michezo 